Nordjyllands Politi efterlyste torsdag en 35-årig mand, der er den formodede gerningsmand i sagen, hvor en 22-årig mand fik klippet sin venstre tommelfinger af med en grensaks. Episoden fandt sted i Hobro den 11. marts kort over middag, hvor den 22-årige blev overfaldet i krydset mellem Nyvej og Jernbanegade. Her blev den 22-årige overfaldet med spark og slag, før han fik klippet sin finger af. Nordjyllands Politi beder nu befolkningen om hjælp i sagen. - Hvis man ser den formodede gerningsmand, så skal man straks henvende sig til nærmeste politi på telefonnummer 114, siger politikommissær Preben Møller, der advarer mod, at man selv forsøger at tilbageholde den formodede gerningsmand. Manden beskrives som: Mand, 35 år, 184 cm høj, almindelig af bygning, skaldet, blå øjne, flere tatoveringer, blandet andet på halsen.

Opsummering:
Nordjyllands Politi har endnu ikke fundet den 35-åroge, der er mistænkt for at have klippet en finger af en 22-årig mand.